28/02/2013 | Administración LocalMunicipal
Cariño
Postos do mercado do primeiro trimestre de 2013

ANUNCIO DE COBRAMENTO En cumprimento do disposto no artigo 88 do Regulamento xeral de recadación, aprobado por RD 1684/1990, do 20 de decembro, a proposta da Intervención e Tesourería deste Concello, esta Alcaldía, con data 19 de febreiro de 2013, ditou resolución de cobramento en período voluntario dos seguintes tributos: – Taxa por postos, barracas, casetas de venda, espectáculos ou atraccións situadas en terreo de uso público e industrial na rúa e ambulantes, do primeiro trimestre do ano 2013. – Taxa por prestación de servizos no mercado municipal de Cariño, do primeiro trimestre do ano 2013. Prazo: O prazo de ingreso en período voluntario será dende o día 20 de febreiro de 2013 ata o 19 de abril de 2013, ambos os dous inclusive, de conformidade co establecido no art.87.2 do Regulamento xeral de recadación, aprobado por RD 1684/90, do 20 de decembro. Modalidade de pagamento: O importe das débedas poderá ser satisfeito en entidades bancarias, nas contas restrinxidas de recadación municipal, de luns a venres, ambos os dous inclusive, nas que lle será entregado aos suxeitos pasivos ou obrigados ao pagamento o correspondente recibo acreditativo do ingreso. Transcorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, intereses de demora e, no seu caso, as custas que se produzan de acordo co establecido nos artigos 88.2 d) e 100.2 do Regulamento xeral de recadación. Cariño, 19 de febreiro de 2013. A alcaldesa María Purificación Seixido Gómez EDICTO No Decreto da Alcaldía 51/2013, de data 19 de febreiro de 2013, aprobáronse os padróns fiscais de contribuíntes que de seguido se relacionan: – Taxa por postos, barracas, casetas de venda, espectáculos ou atraccións situadas en terreo de uso público e industrial na rúa e ambulantes, do primeiro trimestre do ano 2013. – Taxa por prestación de servizos no mercado municipal de Cariño, do primeiro trimestre do ano 2013. De conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón exponse ao público polo prazo de 15 días, que contará a partir do seguinte ao da publicación deste anuncio no Boletín Oficial da Provincia. O presente anuncio ten o carácter de notificación colectiva aos contribuíntes, ao abeiro do disposto nos devanditos artigos. Durante o dito prazo os interesados poderán examinalo e formular contra as liquidacións que se notifican, perante a Xunta de Goberno, un recurso de reposición, de conformidade co previsto nos artigos 108 da Lei 7/1985, do 2 de abril, reguladora das bases do réxime local e 14 da Lei 39/1988, do 28 de decembro, reguladora das facendas locais, no prazo dun mes, que contará desde o día seguinte ao da súa presentación. Transcorrido un mes desde a interposición do recurso de reposición sen que teña recaído resolución en prazo, entenderase desestimado. Contra a resolución expresa do recurso de reposición poderase interpoñer un recurso contencioso administrativo, perante a Sala do Contencioso-Administrativo do Tribunal Superior de Xustiza de Galicia, no prazo de dous meses, a contar desde o día seguinte ao da notificación da devandita resolución; se a resolución non fose expresa, o prazo de interposición do recurso contencioso-administrativo será de seis meses, e contarse a partir do día seguinte a aquel en que deba entenderse presuntamente desestimado o recurso de reposición, sen prexuízo de interpoñer calquera outro recurso que se estime pertinente. Cariño, 19 de febreiro de 2013. A alcaldesa María Purificación Seixido Gómez